Flavell Te Ururoa: Ngā Mana Whenua o Tāmaki Makaurau Collective Redress Bill — First ReadingText is incorporated into the Bound VolumeFlavell Te Ururoa: Ngā Mana Whenua o Tāmaki Makaurau Collective Redress Bill — First Reading[Sitting date: 31 July 2013. Volume:692;Page:12196. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr Deputy Speaker. E te Whare tēnā tātau katoa. Kai aku rangatira kua tae mai i Tāmaki-makau-rau nau mai hara mai ki te Whare Pāremata. Ko tāku he whaiwhai haere i ngā kōrero o ētahi o ngā mema tae atu ki te Minita. Ki a koutou kua tae mai i tēnei rā haere mai haere mai tēnā koutou.Hara mai me ngā mate o te wā kāinga kua tatū mai ai ki roto i ngā pakitara o te Whare nei kia honoa ā-wairua rātau tētahi ki tētahi a tātau mate i te rā nei i te mea kāre e kore pēnei i ētahi o ngā whakataunga kerēme ko ētahi kua ngaro atu i te tirohanga kanohi ko te hunga nā rātau anō rā tēnei kaupapa i āki i te wā i a rātau ā tae rā anō ki tēnei wā. Nō reira koinei au e tū ake ki te kī atu haere mai me ngā mate o te wā kia tangihia e tātau i te rā nei. Waiho rātau kia moe anei koutou kua tae mai ngā uri o rātau mā Tāmaki nui Tāmaki herenga waka Tāmaki-makau-rau te pai me te whai rawa o Tāmaki-makau-rau tēnā koutou tēnā koutou tēnā koutou katoa.Otirā wā tātau mema Pāremata i te rā nei me mihi anō rā ki te Minita nā runga i te mea ko ia tērā e āki nei i ngā kerēme kia eke ki te taumata e tika ana. Kai te Hōnore Minita tēnā koe mōrena.Kāti ki a koutou ngā uri kua tae mai i tēnei rā koinei te tū ake o te Pāti Māori ki te tuku i ngā mihi ki a koutou ngā uri o rātau mā ngā tai ki Tāmaki-makau-rau—Ngāti Maru Ngāti Pāoa Ngāti Tamaoho Ngāti Te Ata te taha ki a au ki a Waikato anō hoki Ngāti Whanaunga Ngāti Whātua o Kaipara Ngāti Whātua o Ōrākei Te Akitai o Waiōhua Te Kawerau ā Maki Te Patukirikiri tae rā anō ki Te Rūnanga o Ngāti Whātua haere mai.Me te kī anō hoki kāre te Minita i konei i tēnei rā kua raruraru te Minita ēngari i kī mai ki a au: “Te Ururoa me tuku i ngā mihi ki te hunga ka tae mai ki te Whare Pāremata i te rā nei.” Koinei te tuku atu i tērā mihi e Tame ki a koutou katoa.Ki taku mōhio i hui koutou me kī ngā mana whenua o Tāmaki-makau-rau ki te tihi o Pūkawa i te Mahuru o te tau kua hipa ake nei. I reira koutou i whakaaetia atu ai kia whakakao mai i ngā take Tiriti katoa i raro i te marumaru o te mea kotahi. E hoa mā he mea nui tērā ki te whakakao mai i ngā momo hiahia o tēnā iwi o tēnā iwi ki raro i tekorowai o te mea kotahi. Arā anō tēnā me ōna hiahia arā anō tērā me ōna wawata ki te whakakao mai ki te whakakotahi mai kia tae mai ki te tēpu o te Minita he mea nui tērā ka mihi rā ki a koutou katoa mō tērā āhuatanga. He tauira tērā mō te motu. He tauira nui tērā mō te motu i te mea ko te nuinga o ētahi kerēme kua tae mai ki roto i te Whare Pāremata kua puta mai me ngā raruraru nui ngā tohe nui ngā pakanga nui i ngā tau i mua noa atu. Kāre au i te mōhio mēnā i pērā rawa ki a koutou ēngari i tōna mutunga mai kua whakakotahi mai i te rā nei. He mea nui tērā ki a au.Ki taku mōhio ko tētahi kaupapa nui i roto i tēnei pire me kī ko te whakahokinga mai o te mana o ngā wāhi tapu o ngā wāhi o roto i te tāone nui o Tāmaki-makau-rau ki raro i te mana i tōna mutunga mai i tōna tīmatanga mai me kī o roto i a tātau o Te Ao Māori. He mea nui tērā ngā ingoa o ō tātau tūpuna o ō tātau mātua. I te wā i a rātau e ai ki ngā kōrero ka puta mai ngā ingoa nā runga i te āhuatanga o te taiao—a nā runga i te āhuatanga o ngā aituā te whānautanga mai te reka rānei o te rongo i tētahi kakara te hōhonu rānei o te wai tētahi aituā i pā mai tētahi tohe pea tētahi pakanga nui pea. Koinei te āhuatanga o ngā ingoa katoa o te motu. He tohu tērā mō te āhuatanga o ā tātau noho ki te mata o te whenua. Nō reira e tautoko ana i tērā āhuatanga katoa i whaiwhaitia haeretia e koutou kia hoki rā anō ki ngā ingoa o ngā tūpuna ki ngā ingoa taketake o roto o Tāmaki-makau-rau hei tauira mō te motu. Mēnā ka taea ki roto o Tāmaki-makau-rau ka taea i te mata o te whenua. Nō reira ka mihi ki tērā āhuatanga. Tērā tērā.E ai ki tāku e mōhio nei i te mea i haere au ki tētahi whare wānanga pai i ētahi wā ko te Whare Wānanga o Tāmaki-makau-rau. He tauira pai ahau i roto i tērā whare wānanga Ko tētahi o aku whāinga ko te anthropology me taku kore mōhio he aha tēnei mea ko te anthropology i te wā i a au i te whare wānanga. Ka tae atu ki mua i te aroaro o ngā tohunga ki tērā āhuatanga ki ngā mea pēnei i a Roger Green. Koia aku mōhio ki tērā momo tangata ā ko tāna mahi he heri haere i ngā tauira ki te kite atu ki te kite mai i te āhuatanga o te noho o te Māori i ngā rā o nehe. I tētahi haerenga i haere atu au ki runga o Motutapu me te kī atu kātahi te wāhi nei. Ko te tangata tēnei o roto o Rotorua kāre i paku puta i te tāone rā ā kātahi ka tae ki Motutapu me tana heri haere i a mātau ngā tauira ki ngā wāhi ka kite atu. Koinei te nohonga o ngā mātua tūpuna i tērā wā me te ohorere ā i pērā rawa te āhuatanga o ngā mātua o ngā tūpuna. Nō reira ki taku mōhio i ngā rā o nehe tīmata mai ai i Motutapu ā kei te mōhio tonu koutou ko te āhuatanga o Motutapu i hū mai ā ka puta ko Rangitoto. Ā ki reira i whai wāhi ai a Te Arawa ki roto i ngā āhuatanga o Tāmaki-makau-rau i whai wāhi a Te Arawa nā runga i te āhuatanga o te rangi i tōngia a Tamatekapua. Ko taku tipuna tērā ki te taha o tōku whāea. Kāre i te mōhio mēnā i waihotia ake tētahi pānga whenua ki a Te Arawa kāre rānei ēngari kai reira tonu te ingoa. He mea nui tērā i roto i ngā kōrero o ngā mātua o ngā tūpuna. Nō reira tēnei te uri o Te Arawa e mihi atu ana ki a koutou kua tatū mai. Ki taku mōhio i tae atu te waka o Te Arawa ki Te Ika-a-Māui ā ka whaiwhai haere i te takutai kia eke atu rā mai i Whangaparaoa i te tai rāwhiti ā tae rā anō ki Waitematā. I a rātau e haere ana i reira te tohunga nei a Ngātoroirangi anā ka riro māna e taunahanaha haere ngā wāhi whenua mai i te Whangaparaoa ā tae rā anō ki tērā taha ki Waitematā. I a rātau e haere ana ka pā atu ki ētahi wāhi i runga i tērā huarahi ka whakatata atu ai ki ētahi huarahi.Ā kai te mōhio pea koutou i tētahi wā i eke atu te waka o Te Arawa Tamatekapua te tangata ka kite atu i a Hoturoa o te waka o Tainui ka tipu ake te raruraru. Nā te aha? Nā ngā mahi pūremu pea a Tamatekapua ngā mahi tinihanga a Tamatekapua ki ngā wāhine. He tohunga tērā tangata ki te āhuatanga o te whaiwhai haere i ngā wāhine. Ka mutu i tohe i pakanga a Tamatekapua rāua ko Hoturoa ā nā wai rā nā wai rā ka puta te ingoa Rangitoto. Nō reira e ai ki ngā kōrero ko te rangi i tōtōngia a Tamatekapua arā koinei te āhuatanga o te hononga te pānga atu ki tērā o ngā whenua. E 67 tau i ngārā ō mua i te tau 1946 i konei i te Whare Pāremata nei a Eruera Tirikātene te koroua o tēnei nā he mema Pāremata mō Te Tai Tonga. I roto ia i tēnei Whare. Ko ia te tangata i whakatau ai kia hangai tēnei rōpū te New Zealand Geographic Board. I roto i tērā ture ka whakatau mai a ia kia whakaritea he rōpū whakatikatika i ngā ingoa o te whenua nei. Hei whakapākehā atu ki a koe—[Thank you Mr Deputy Speaker and greetings to us all the House. Welcome to my esteemed elders who have arrived here from Auckland welcome to Parliament House. My part is merely to follow up the sentiments expressed by some members as well as those by the Minister. Welcome to those of you who have arrived here on this day welcome greetings.Bring forth your deaths from back home inside the walls of this House so they can be connected spiritually again today all of our deceased because as with other settlements some of them no doubt are no longer seen and have passed away. In their time they drove this matter forward right up to this moment. Hence the reason for standing before you and saying come forth with your deaths of the moment for us to mourn today. Let them rest. You their relatives of Tāmaki the great Tāmaki the resting place of many canoes Tāmaki of 100 fine spouses and much wealth has arrived here so greetings salutations and acknowledgments to you all.I acknowledge our members of Parliament today too especially the Minister as he is the one urging the claims along to get the desired outcome. Honourable Minister thank you and good morning. And so to you the descendants who have arrived here today I rise on behalf of the Māori Party to extend greetings to you relatives of those connected to Tāmaki-makau-rau—namely Ngāti Maru Ngāti Pāoa Ngāti Tamaoho Ngāti Te Ata my connection and to Waikato as well Ngāti Whanaunga Ngāti Whātua of Kaipara Ngāti Whātua of Ōrākei Te Akitai of Waiōhua Te Kawerau of Maki Te Patukirikiri and eventually to Te Rūnanga o Ngāti Whātua welcome.I should add that the Minister was unable to be here today but he said to me: “Te Ururoa give my regards to the ones who arrive at Parliament House today.” And so I express that sentiment to you Tame and to you all.I understand that you let us say the local tribes of Tāmaki-makau-rau met at the summit of Pūkawa in September last year. At that meeting you agreed to gather all Treaty matters together and put them under the one umbrella. Friends gathering up all kinds of aspirations from each tribe and putting them all under the cloak of a single entity is a huge undertaking. Each tribe would have needs and aspirations of their own but then these would have to be gathered and together when it arrives on the Minister’s table. That is a huge undertaking. All of you are to be applauded for that. It is an example for the country. It is a great model for the country because from the majority of some claims that have arrived in Parliament have emerged huge problems disputes and battles from years that go back to a very long time. I do not know whether it was like that with you but ultimately it has come together as one today. That is a significant thing for me.I understand that a major feature in this bill is the return of total control over burial places and places within Auckland City to us of Māoridom. The names of our ancestors and forefathers are important. In their time according to what has been stated names emerged due to the circumstances of an event that occurred around them—tragedies births pleasant experiences water depth misjudged an accident a dispute a major battle perhaps. This is the situation that relates to all place names across the nation. It signifies the way we live our lives. So I totally support that intent of yours to go back to the original place names of Auckland as a model for the whole country. If it is possible in Auckland then it can be done throughout the country. So I commend that initiative. That is that matter.I have an idea of what is disclosed here having attended a very good university most of the time and that was the University of Auckland. I was a good student at that university. One of my pursuits while I was at university was anthropology without knowing what this anthropology thing was about. I came before experts in that field like Roger Green. That is how I got to know a person of that ilk whose job it was to take students to visit and view sites that showed how Māori lived in ancient times. On one of these trips I climbed Motutapu and it was an amazing place. This was a person from Rotorua who had never ventured out of that town and had finally made it to Motutapu and who was being taken with other students beside him to sites that I could see before me. So these are the sites that ancestral forefathers occupied in that period. The way the forefathers and ancestors lived then surprised me.So my understanding of those ancient times begins at Motutapu and you are totally aware that Motutapu erupted and Rangitoto resulted and Te Arawa became involved in the history of Auckland due to the day that Tamatekapua’s nose was bloodied. That person is an ancestor of mine on my mother’s side. It is not known whether an interest of land was actually handed down to Te Arawa or not at all but that aside the name is still there. In terms of historical records relating to forefathers and ancestors that has significance. Therefore this descendant of Te Arawa is recognising you who have arrived here. I understand the Te Arawa canoe got to the North Island followed the coastline to Whangaparāoa on the east and went across as far as Waitematā to the west. As they were travelling this priest Ngātoroirangi was present and so it was left to him to claim sections of land as they went from Whangaparāoa through to Waitematā by naming them. As they were travelling along they came into contact with some places on that route and closed in on some routes.You might be aware of a time when the Te Arawa skippered by Tamatekapua came to shore and he spotted Hoturoa of the Tainui canoe and a problem brewed up. Why? Perhaps it was because of Tamatekapua’s adulterous actions or because he seduced and cheated women. Tamatekapua had a reputation for chasing after women. Eventually there was an exchange of words and a fight between the two broke out and it was during this exchange of blows that the name of Rangitoto emerged. So according to accounts it was the day when Tamatekapua was bloodied. That is my connection and contact to that one of the lands. It was 67 years ago in 1946 that Eruera Tirikātene grandfather to that one there was here in this Parliament as a member for Southern Māori. He was here in this House. He legislated the creation of the entity the New Zealand Geographic Board. His recommendation in that legislation was to have a panel to amend the place names of this country. I will address you in English .]In Sir Eruera Tirikatene’s kōrero in this House he pleaded to his fellow parliamentarians that correcting Māori place names would restore some of the historic background in the original names and would enable the younger generation to understand something of the Māori names. Koinei au e mihi nei ki a rātau katoa mō tērā āhuatanga kei roto i tēnei pire. Hei whakakōpani me mihi rā ki a koutou o roto i te rōpū o Ngāti Whātua pēnei i ngā mea o roto o Ngāti Whātua o Ōrākei o Ngāti Whātua o Kaipara o Te Rūnanga o Ngāti Whātua. Ko koutou te hunga i āta wetewete nei i ngā take. Ka mihi ki a koutou o Ngāti Marutūahu. Tēnā koutou katoa i whai pānga anō rā ki roto i tēnei whiriwhiringa. Waiōhua ka mihi rā anō hoki ki koutou katoa tae rā anō ki ngā mihi ki te Kīngi Māori me te Kauhanganui. I whai wāhi anō hoki rātau ki roto i ngā whiriwhiringa ka mutu e ai ki taku mōhio ka hoki te mana kōrero o ngā maunga tekau mā whā ki roto i ngā ringaringa o Tāmaki-makau-rau ki a koutou. He mea nui tērā ki roto i tēnei pire me te mihi anō rā i te mea ko ēnei āhuatanga he tauira mo te motu.Kāre he mea i tua atu o tērā. Ko tāku he mihi kau atu ki a koutou me te mōhio anō hoki ā e rua e toru pea ngā wāhanga kei mua i te aroaro kia tatū noa kiawhakakōhatutia ki roto i te ture. Ko tāku noa ake he wāhi i te kōrero mō te taha ki a mātau o te Pāti Māori. Kai aku rangatira tēnā koutou tēnā koutou kia ora tātau e te Whare.[This is why I am commending them all for having that aspect in this bill. In conclusion I must congratulate those of you of the Ngāti Whātua collective like these ones of Ngāti Whātua of Ōrākei of Ngāti Whātua of Kaipara of the Te Rūnanga o Ngāti Whātua. You are the ones who actually scrutinised matters. I acknowledge those of you of Ngāti Marutūahu. Well done to all of you who have participated once again in this negotiation process and to all of you Waiōhua too including the Māori King and the Governing Council. They participated in the negotiations and as I understand it ownership of the 14 mountains which is currently in Auckland hands is being returned to you. That is a thing of huge significance in this bill and I congratulate you once again because these are examples for the nation.There is nothing more beyond that. My part is simply to applaud you knowing full well too that there are just two and three parts perhaps ahead when it is settled and passed into law. My contribution has merely been to open the dialogue on behalf of the Māori Party. To my elders greeting salutations and congratulations to you and my appreciation to us all the House .]